סקיפיוניקס

סקיפיוניקס (שם מדעי: Scipionyx) הוא סוג של דינוזאור קטן ממשפחת הקומפסוגנתוסיים אשר חי בקרטיקון התחתון לפני 115 מיליון שנה, בתחילת תור הקרטיקון. הדינוזאור קרוי על שם החוקר האיטלקי-גרמני שיפיונה ברייסלאק (Scipione Breislak) וגם על שם המדינאי הרומי סקיפיו אפריקנוס. הסיומת "onyx" משמעה - "טופר".

הדינוזאור ידוע רק ממאובן אחד שנמצא ב-1981 בקמפניה שבאיטליה בידי החוקר קריסטיאנו דל סאסו (Cristiano Dal Sasso). מאובנים אלה הם ראשוני המאובנים של דינוזאור באיטליה ובעלי שימור טוב ביותר, אשר השתמרו בו גם שרידי שרירים וכמה איברים פנימיים. הם השתייכו לפרט צעיר יחסית באורך חצי מטר.

הוא דמה במראהו לקרובו הקומפסוגנתוס והגיע לאורך 2 מטרים. הוא היה דו-רגלי בעל זנב ארוך ששימש לאיזון וטפרים ארוכים בידיו. ככל הנראה הוא ניזון מלטאות, מחרקים ומדגים. ייתכן מאוד שכמו קרובו הסינוזאורופטריקס הוא היה מכוסה נוצות. עם זאת זה לא השתמר במאובנים.

בעבר סברו שדינוזאור זה היה אב-קדום של העופות אך הוא יותר קרוב לטירנוזאורים הענקיים.

קישורים חיצוניים

קומפסוגנתוסיים
דינוזאורים שחיו בקרטיקון תחתון באירופה
מאובני טקסונים שתוארו ב-1998
איטליה: מאובנים